|  |  |
| --- | --- |
| Denumirea măsurii | „Dezvoltarea serviciilor locale pentru populatie si restaurarea patrimoniului cultural” |
| Codul măsurii | M9/6B |
| Tipul măsurii | Investiţii |
| 1. **Descrierea generală a măsurii, inclusiv a logicii de interventie a acesteia si a contributiei la prioritatile strategiei, la domeniile de interventie, la obiectivele transversale si a complementaritatii cu alte masuri din SDL** | |
| 1. Justificare si corelare cu analiza SWOT a măsurii | |
| Măsura va contribui la îmbunătăţirea sau extinderea serviciilor locale de bază destinate populației rurale, inclusiv a celor de agrement, culturale și a infrastructurii aferente; îmbunătățirea infrastructurii la scară mică (inclusiv investiții în domeniul energiei din surse regenerabile și al economisirii energiei) dar şi păstrarea şi conservarea patrimoniului cultural. Dezvoltarea socio-economică a spaţiului rural este indispensabil legată de existenţa unei infrastructuri rurale de calitate și de accesibilitatea populaţiei la serviciile de bază. Infrastructura si serviciile de baza neadecvate constituie principalele elemente care mentin decalajul accentuat dintre zonele rurale si zonele urbane si care reprezinta o piedica in calea egalitatii de sanse si a dezvoltarii socio-economice a teritoriului Valea Racovei. Implementarea acestei masuri va contribui la diminuarea tendintelor de declin social si economic si la cresterea atractivitatii teritoriului Valea Racovei.  Din datele culese în teren se pot trage câteva concluzii: nivelul de asigurare a serviciilor publice este foarte scăzut în majoritatea comunelor din teritoriul GAL, infrastructura aferentă serviciilor publice este deficitară; există o mare deschidere, disponibilitate şi expertiză din partea autorităţilor publice locale pentru efectuarea de proiecte de investiţii pentru dezvoltarea infrastructurii locale la scară mică; există o largă deschidere pentru dezvoltare de parteneriate în vederea accesării fondurilor nerambursabile necesare îmbunătăţirii calităţii vieţii pentru populatia rurala.  Administraţiile locale sunt deficitare la nivelul dotărilor cu maşini şi utilaje moderne pentru intervenţii la situaţiile de urgenţă. De asemenea, nu dispun de utilaje de intervenţie la situaţiile de calamitatăţi naturale (inundaţii, alunecări de teren, zăpezi abundente) etc. În privinţa situaţiilor de urgenţă s-a constatat că în zonă există unităţi ale pompierilor voluntari locali, care pot interveni în mod corespunzător în cazuri de situații de urgență, pot ajunge și acționa foarte repede. La incendiile din zonă ajung mai repede la fața locului decât profesioniștii care vin din orașul cel mai apropiat, Vaslui sau Negreşti. Unitățile ale pompierilor voluntari locali, nu dispun de toate echipamentele de specialitate necesare, astfel este nevoie de asigurarea dotărilor şi echipamentelor necesare pentru funcţionarea optimă ale acestora. În vederea contribuţiei la obiectivele transversale ale UE, în teritoriul Valea Racovei a fost identificată nevoia de gestionare corespunzătoare a gunoiului de grajd. Amenajarea unor spaţii/platforme comune pentru depozitarea gunoiului de grajd ar veni în sprijinul numeroşilor crescători de animale, în contextul cerinţelor de mediu obligatoriu a fi respectate de solicitanţii de finanţare europeană prin PNDR sau prin programul LEADER.  Identitatea culturală a satului românesc reprezintă o importantă sursă de dezvoltare locală şi este caracterizată de un patrimoniu cultural material și imaterial divers. Având în vedere starea avansată de degradare precum și dotările nesatisfăcătoare, numeroase obiective culturale sau de patrimoniu local, deși beneficiază de un sediu propriu, fiind în proprietatea comunelor în cele mai multe din cazuri, nu şi-au mai putut desfăşura activitatea. Astfel, se impune, reabilitarea, dotarea şi punerea în valoare a obiectivelor ce ţin de patrimoniul local. Includerea în patrimoniul cultural, istoric sau religios de interes local a unui imobil, pentru a face obiectul reabilitării prin această măsură, se va face prin hotărâre a Consiliului Local din fiecare UAT.  Pentru a păstra nealterată moștenirea rurală și identitatea locală şi pentru a le valorifica pe post de instrument de dezvoltare economică locală, prin M9/6B sunt sprijinite acțiuni de protejare a patrimoniului cultural, istoric, religios de interes local, clădiri și monumente reprezentative pentru patrimoniul cultural local, inclusiv așezăminte monahale. Sursele financiare necesare pentru conservarea şi valorificarea acestui patrimoniu construit si imaterial sunt limitate. În cadrul Măsurii 7.6 al PNDR 2014–2020 există posibilitatea solicitării şi obţinerii de fonduri nerambursabile pentru realizarea unor astfel de investiţii, **exclusiv pentru obiective de patrimoniu cultural imobil de interes local de clasa B.** Clădirile, dar si alte constructii (de exemplu: foste spaţii de producţie/meşteşuguri locale, şuri, hambare sau alte spaţii tradiţionale, fântâni, biserici şi schituri din lemn, imobile vechi care au găzduit hanuri sau alte servicii locale, etc), care păstrează caracteristicile patrimoniului construit tradițional, autentic, nu sunt incluse în categoriile A sau B din lista monumentelor istorice. Astfel, din cauza lipsei de interes şi a surselor financiare ale proprietarilor, aceste clădiri (constructii) sunt degradate atât fizic, cât şi moral.  Conservarea şi valorificarea patrimoniului material si imaterial ar putea contribui semnificativ nu numai la îmbunătăţirea calităţii vieţii la nivel local, dar în acelaşi timp ar putea contribui la consolidarea potenţialului turistic al teritoriului Valea Racovei, în contextul existenţei a 4 UAT incluse în lista zonelor cu potential turistic ridicat.  O parte integrantă a moștenirii culturale o reprezintă și așezămintele monahale. Așezămintele monahale din România au ca specific păstrarea identităţii şi tradiţionalității locale prin practicile meșteșugărești, culinare și agricole, dar și prin conservarea stilurilor arhitecturale specifice locale. În plus, determinarea identității socio-culturale necesită luarea în considerare a unor factori cum ar fi educația și accesul la cultură. Astfel, o componentă importantă a vieții sociale este și cea culturală, domeniu care poate contribui la creșterea gradului de atractivitate a satului pentru populația tânără.  Legătura măsurii cu nevoile:  Măsura propusa va contribui la solutionarea urmatoarelor nevoi:  N5.Reducerea sărăciei, menţinerea locurilor de muncă şi crearea altora noi  N8.Asigurarea accesului la servicii publice de calitate si adaptarea infrastructurii la standardele de funcţionare în siguranţă;  N9.Păstrarea şi conservarea patrimoniului local; | |
| 1. Obiectiv de dezvoltare rurală: | |
| Reg. (UE) nr. 1305/2013, art. 4: (iii) Obţinerea unei dezvoltări teritoriale echilibrate a economiilor şi comunităţilor rurale, inclusiv crearea şi menţinerea de locuri de muncă. | |
| 1. Obiective specifice ale măsurii M9/6B: | |
| Masura indeplineste urmatoarele obiective specifice acesteia:   * Îmbunătățirea securităţii şi a serviciilor publice locale prin dotarea acestora cu utilaje si echipamente necesare; * Îmbunătățirea condițiilor de viață a locuitorilor prin amenajarea spațiilor publice locale; * Dezvoltarea serviciilor publice locale pentru susţinerea mediului de afaceri local; * Investitii in crearea, imbunatatirea, adaptarea la standardele de functionare in siguranta sau extinderea tuturor tipurilor de infrastructura la scara mica, incluzand investitii in energie regenerabila si economisirea energiei; * Protejarea şi conservarea patrimoniului cultural de interes local. | |
| 1. Contribuţie la prioritatea/priorităţile prevăzute la art.5, Reg.(UE) nr.1305/2013 | |
| Masura contribuie la prioritatile: P1. Încurajarea transferului de cunoștințe și a inovării în agricultură, silvicultură și în zonele rurale; P6. Promovarea incluziunii sociale, a reducerii sărăciei şi a dezvoltării economice în zonele rurale. | |
| 1. Masura corespunde obiectivelor art. 20 din Reg.(UE) nr.1305/2013; | |
| 1. Masura contribuie la Domeniul de Interventie 6B; | |
| 1. Masura contribuie la obiectivele transversale ale Reg.(UE) 1305/2013: | |
| Măsura contribuie la urmatoarele obiective transversale: mediu si inovare. | |
| 1. Complementaritatea cu alte măsuri din SDL: | |
| Masura M9/6B este complementara cu masura M1/1A. | |
| 1. Sinergia cu alte măsuri din SDL: | |
| Aceasta masura este sinergica cu masurile M6/6A, M7/6B şi M8/6B din SDL si conduc la realizarea prioritatii P6. | |
| 1. **Valoarea adăugată a măsurii** | |
| Valoarea adaugata a masurii deriva din urmatoarele:   * Îmbunătăţirea condiţiilor de viaţă pentru locuitorii din teritoriul GAL; * Îmbunătăţirea infrastructurii rurale crează premizele de dezvoltare a activităţilor economice din teritoriul GAL; * Dezvoltarea resurselor umane și utilizarea de know-how; * Conservarea identităţii rurale a teritoriului Valea Racovei; | |
| 1. **Trimiteri la alte acte legislative** | |
| Legislație UE  Directiva 2000/60/CE a Parlamentului European şi a Consiliului din 23 octombrie 2000  Directiva 91/271/CEE privind epurarea apelor uzate urbane  Directiva 98/83/EC privind calitatea apei destinate consumului uman  Reg.(UE)nr.1407/2013, Reg.(UE)nr.1303/2013, Reg.(UE)nr.480/2014, Reg.(UE)nr. 808/2014 de stabilire a normelor de aplicare a Reg.(UE)Nr.1305/2013, Reg.(UE)1305/2013, Reg.(UE) nr.807/2014;  Legislație Națională  Ordonanța Guvernului nr. 43/1997 privind regimul drumurilor;  Legea nr.1/2011 a educaţiei naţionale, cu modificările și completările ulterioare;  Hotărârea Guvernului nr. 866/2008 privind aprobarea calificărilor profesionale pentru care se asigură pregătirea din învățământul preuniversitar precum și durata de școlarizare;  Legea nr.263/2007 privind înfiinţarea, organizarea şi funcţionarea creşelor;  Legea nr.215/2001 a administrației publice locale-republicată;  Legea nr.422/2001 privind protejarea monumentelor;  Legea nr.489/2006 privind libertatea religiei și regimul general al cultelor – republicată;  Ordinul nr.2260 din 18 aprilie 2008 privind aprobarea Normelor metodologice de clasare şi  inventariere a monumentelor istorice, cu modificările și completările ulterioare;  Legea nr.143/2007 privind înfiinţarea, organizarea şi desfăşurarea activităţii aşezămintelor culturale, cu modificările și completările ulterioare.  OG nr. 26/2000 cu privire la asociații și fundații, cu modificările și completările ulterioare; | |
| 1. **Beneficiari direcţi/indirecţi (grup ţintă)** | |
| 4.1. Beneficiari direcţi | |
| * Comunele definite conform legislației în vigoare; * ONG-uri definite conform legislației în vigoare; * Unități de cult definite conform legislației în vigoare; * Persoane fizice/persoane juridice care dețin în administrare/proprietate obiective de patrimoniu cultural, istoric, religios de interes local; | |
| 4.2. Beneficiarii indirecţi | |
| • Populația locală;  • Mediul de afaceri din teritoriu;  • ONG-uri din teritoriu. | |
| 1. **Tip de sprijin (conform art. 67 din Reg. (UE) nr.1303/2013)** | |
| * Rambursarea costurilor eligibile suportate şi plătite efectiv de solicitant; * Plăţi în avans, cu condiţia constituirii unei garanţii echivalente corespunzătoare procentului de 100% din valoarea avansului, în conformitate cu art.45(4) şi art.63 ale Reg.(UE) nr. 1305/2013. | |
| 1. **Tipuri de acţiuni eligibile şi neeligibile** | |
| Prin această măsură se vor finanţa exclusiv proiectele de investiţii de pe teritoriul GAL-ului, propuse în urma acţiunilor de consultare/animare realizate pentru elaborarea SDL:  (a) investiții în crearea, îmbunătățirea și extinderea tuturor tipurilor de infrastructuri la scară mică, inclusiv investiții în domeniul energiei din surse regenerabile și al economisirii energiei;  (b) investiții în crearea, îmbunătățirea sau extinderea serviciilor locale de bază destinate populației rurale, inclusiv a celor de agrement și culturale, și a infrastructurii aferente;  (c) investiții orientate spre transformarea clădirilor sau a altor instalații aflate în interiorul sau în apropierea așezărilor rurale, în scopul îmbunătățirii calității vieții sau al creșterii performanței de mediu a așezării respective.  (d) restaurarea, conservarea și dotarea clădirilor/monumentelor din patrimoniul cultural  imobil de interes local;  (e) construcția, extinderea și/sau modernizarea drumurilor de acces la obiectivele de patrimoniu;  (f) restaurarea, conservarea și /sau dotarea obiectivelor din patrimoniul local;  (g) investitii in amenajari pentru managementul deseurilor locale si dotarea cu echipamente de gestionare a lor.  Actiuni neeligibile:  • dobânzi debitoare, cu excepția celor referitoare la granturi acordate sub forma unei subvenții pentru dobândă sau a unei subvenții pentru comisioanele de garantare;  • taxa pe valoarea adăugată, cu excepția cazului în care aceasta nu se poate recupera în temeiul legislației naționale privind TVA-ul;  • alte actiuni neeligibile prevazute de Reg. 1303/2013, Reg. 1305/2013, Reg. 807/2014  Nu se acceptă achiziţionarea de utilaje sau echipamente second hand. | |
| 1. **Condiţii de eligibilitate** | |
| Solicitantul trebuie sa faca parte din categoria beneficiarilor eligibili;  Solicitantul nu trebuie să fie în insolvență sau incapacitate de plată;  Investiția trebuie să fie în corelare cu strategia de dezvoltare locală aprobată, corespunzătoare domeniului de investiții;  Investiția trebuie să se încadreze în cel puțin unul din tipurile de sprijin prevăzute prin măsură;  Investiția trebuie să demonstreze necesitatea, oportunitatea și potențialul economic al  acesteia;  Investiția să se realizeze în teritoriul Asociaţiei Valea Racovei;  Solicitantul se angajează să asigure întreținerea/mentenanța investiției pe o perioadă de minim 5 ani, de la ultima plată. | |
| 1. **Criterii de selecţie** | |
| 1. Investitia stimuleaza / contribuie la dezvoltarea mediului local de afaceri; 2. Investitia creste nivelul de calitate a vietii populatiei din UAT; 3. Proiectul presupune investitii in producerea si utilizarea energiei din surse regenerabile; | |
| 1. **Sume aplicabile şi rata sprijinului** | |
| 9.1. Justificare | |
| Proiectele din cadrul acestei măsuri sunt din categoria operaţiunilor negeneratoare de venit. Beneficiarii sprijiniti prin aceasta masura sunt administratiile publice locale din teritoriul Valea Racovei, ONG-uri, unităţi de cult, entitităţi, persoană juridică sau fizică, care deţin în proprietate obiective ce aparţin patrimoniului local. În comunităţile locale, conform analizei SWOT, există nevoi de dezvoltare a infrastructurii la scară mică, de dotare cu utilaje si echipamente specifice serviciilor publice locale care sa contribuie la cresterea calitatii vietii. Conform analizei diagnostic din Cap. I, teritoriul Valea Racovei este o zonă săracă, 9 din 10 UAT avand IDUL mai mic de 55 iar veniturile proprii ale consiliilor locale pentru dotări si investitii sunt reduse. Obiectivele ce aparţin patrimoniului local necesită intervenţii urgente de reabilitare, conservare şi de punere în valoare pentru creşterea atractivităţii teritoriului dar şi pentru dezvoltarea echilibrată a acestuia. | |
| 9.2. Sume aplicabile şi rata sprijinului: | |
| Sprijinul public nerambursabil acordat în cadrul acestei măsuri va fi 100% din totalul cheltuielilor eligibile pentru proiectele de utilitate publică, negeneratoare de venit. Suma maximă nerambursabilă a unui proiect va fi stabilită la fiecare apel de selecție prin corelare cu sumele rămase disponibile pe măsură. | |
| 1. **Indicatori de monitorizare** | |
| Cheltuieli publice totale;  Populaţie netă care beneficiază de servicii/infrastructuri imbunătăţite. | |